وبالنسبة للمجتمع كيتسمى فلان دار عقلو، أي مابقاش حالة متفردة تشكل غواية للمتزوجات، ومابقاش وجوده فالمحيط هو تهديد للأخلاق السائدة، ومابقاش محط حسد الذكور المتزوجين لي كيعانيو من الرتابة الجنسية، والتضييق على حرايتهم مقابل ما يسمى بالوئام المنزلي، وفنفس الوقت مكيبقاش محط اهتمام العازبات للحصول عليه، فكما هو معروف الزلال كيشكل تحدي مثير ومحفز لغريزة التملك الأنثوية، كيتزوج كيهني السوق وكيشد الأرض. وهو يرد عليها حتى هو: ” شوفي أحبيبة أنا معاك غي حيث الطبيعة كانت غير منصفة معي في ما منحته لي من هبات، وحتى الواليدين كانوا غير منصفين معايا حيت ولدوني هنا، وذكائي مأهلنيش نحصل على شي شهادة واعرة بزاف تأهلني نرتقي اجتماعيا لأكثر من هاد المستوى وتولي خياراتي أوسع لإنتقاء شريكة حياتي، راه نتي لي قدرت نجيبك فهاد الساعة وهاحنا قاديين ببعضياتنا” طبعا الحوار مكيكونش بهاد الفجاجة وإنما يغلف بمشاعر وأحاسيس ومواقف درج الإنسان على التبرير بها وإعطاء معنى لوجوده، هو يقوليها:” شتي معاك نتي حسيت بالراحة النفسية، كتعجبيني بزاف وكتعجبني كاع التفاصيل الدقيقة فيك، كتعجبني ريحتك، ضحكتك، ملي كنبوسك كنحس براسي كنذوب فشنايفك، معاك كنحس براسي راجل أكثر، وملي كنعنقك كنحس براسي طفل صغير، وكنتلذذ ملي كنقيص أي بلاصة فيك، مكنشبعش منك، والرغبة معاك كتجد ليا ديما، وأهم حاجة أنني مكنحسش بالملل معاك، باغي نبقى معاك ديما أحبيبة” . وهي حتى هي كتبقى عليه: “هادشي لي حسيت بيه معاك عمري حسيت بيه مع شي حد آخر، أنا راه فايتة تخطبت جوج مرات، ولكن مابغيتش حيث هادوك لي جاو ملفتوش ليا اهتمامي، نتا حاجة خرى، ملي كنبوسك كيضربني الضو شعري كنحس بيه كيوقف، وكتجيني رغبة نتخشى فيك نعنقك ونوليو أنا وياك جسد واحد، نتا هو راجلي ونتا هو بات ولادي ان شاء الله ” طبعا هادشي كيتبخر عند التقاء أول خيار تاني أفضل وطبعا حتى للفراق مبررات أقوى من الحوب لي هو الإنجذاب والحديث عن الزواج والأطفال والأمان والإستقرار. وهادشي هو سبب هاد البشاعة والخيوبية لي كنلاقيوها يوميا فالأماكن العامة وحتى الخاصة، نسل من الوسطيين بدون أي تقدم فسلم التطور قيد أنملة، هاد الرجل المغربي في بحثه عن الزوجة المثالية حسب شروط أمه، الزوجة لي باقا فميكتها ولي يدير معاها لولاد وتحشم منو ويحشم منها، كيضيع علينا حنا كمغاربة كاملين التمتع بالنظر الى أشكال متناسقة جميلة منحوثة بعناية، بل كيفرخ لينا فالشارع البشاعة والأمراض النفسية والعقد، فقط لأنه باغي يرضي الأم ديالو. 
الرجل المغربي في بحثه عن الزوجة المثالية حسب شروط أمه، كيضيع علينا كشعب تحسين النسل ووجود الجمال